**Usmernenie PPA pre prijímateľov z PRV SR 2014 – 2020 v dobe trvania mimoriadnej situácie vyhlásenej v SR v súvislosti s pandémiou COVID -19, ktorí majú povinnosť predložiť PPA doklady z verejného obstarávania/obstarávania (VO/O)**

V súlade s príslušným ustanovením čl. 7 Zmluvy o poskytnutí NFP je prijímateľ povinný predložiť PPA doklady z obstarávania služieb, tovarov a stavebných prác potrebných na realizáciu aktivít projektu vrátane zmluvy s dodávateľom, právoplatné stavebné povolenie a doklad preukazujúci vlastnícky resp. iný právny vzťah oprávňujúci prijímateľa užívať predmet projektu alebo doklad k pozemkom na ktorých je plánovaná investícia (v prípadoch, ak ich prijímateľ nepredložil ako súčasť ŽoNFP resp. ak boli predložené doklady posúdené poskytovateľom ako nevyhovujúce) v lehote najneskôr do 120 pracovných dní od účinnosti Zmluvy o poskytnutí NFP. V súvislosti s mimoriadnou situáciou spôsobenou pandémiou COVID-19 bude PPA akceptovať predĺženie uvedenej lehoty na predloženie dokladov z VO/O o dobu trvania tejto mimoriadnej situácie.

Prijímatelia sú povinní bezodkladne informovať PPA o riziku nedodržania termínov stanovených v zmluve týkajúcich sa predloženia dokladov z VO/O vrátane zmluvy s dodávateľom, právoplatného stavebného povolenia a dokladov preukazujúcich vlastnícky resp. iný právny vzťah oprávňujúci prijímateľa užívať predmet projektu alebo doklad k pozemkom na ktorých je plánovaná investícia, a to iba z dôvodov zapríčinených alebo vyvolaných mimoriadnou situáciou v súvislosti s COVID-19.

PPA bude akceptovať oznámenia prijímateľov o vzniku okolnosti vylučujúcej zodpovednosť v priamej súvislosti s mimoriadnou situáciou COVID-1, ktoré musia byť zaslané PPA v papierovej forme na adresu: Sekcia projektových podpôr PPA, Hraničná 12, 815 26 Bratislava, ako aj elektronicky na adresu: infoapa400@apa.sk. Podania budú označené nasledovne: **Oznámenie prijímateľa k predloženiu VO/O o vzniku okolnosti vylučujúcej zodpovednosť z dôvodu COVID-19**.

V súvislosti s mimoriadnou situáciou COVID-19 PPA zároveň oznamuje prijímateľom, že **lehota na zverejnenie výzvy** podľa bodu 3 písm. d) Metodického pokynu k zverejňovaniu výziev Obstarávateľov v rámci PRV SR 2014-2020  na webovom sídle PPA **sa predlžuje z 3 na 5 pracovných dní** odo dňa doručenia žiadosti o Zverejnenie.